La organizazion internazionâl pai dirits umans Minority Rights Group e à publicât un rapuart su la situazion in Cossovo là che si denuncie la situazion di esclusion politiche, sociâl e economiche che a vivin lis comunitâts di minorance. Cun di plui si lamente che chestis comunitâts si cjatin a patî limitazions di moviment, scjars acès ai mieçs di informazion e la mancjance di educazion superiôr inte lôr lenghe proprie. A front di cheste situazion, cetancj di lôr a son obleâts a emigrâ. Cheste situazion e interesse in particolâr rom, serbis, turcs, goranis, bosgnacs e cravuats.
La discriminazion des minorancis in Cossovo e je confermade ancje dal ultin rapuart di Amnesty International. Tal stes document la organizazion internazionâl e denuncie ancje i câs di discriminazion che si àn in Serbie, dulà che a jessi plui colpîts a son rom e albanês.
Font: Nationalia, 27/05/09; Món Divers, 28/05/09; Balkan Insight, 29/05/09
fur_Latn fur_Latn eng_Latn